पाएं अपने शहर की ताज़ा ख़बरें और फ्री ई-पेपरडाउनलोड करें
गुरुनानकपुरा वासी एक महिला की डेडबॉडी कैथल रोड नहर के नजदीक झाड़ियों में मिली है। परिजनों ने हत्या की आशंका जताई है। रामनगर थाना पुलिस ने डेडबॉडी को कब्जे में लेकर कार्रवाई की है। एसएचओ जगबीर सिंह ने बताया कि मामले की जांच की जा रही है। गुरुनानकपुरा की 45 साल की महिला कर्मजीत कौर 21 अप्रैल को संदिग्ध परिस्थितियों में घर से लापता हो गई थी। रामनगर थाना पुलिस ने 22 अप्रैल को लापता का केस दर्ज किया था। तभी से महिला को ढूंढ़ा जा रहा था।
महिला के लड़के का आरोप है कि उसकी मां की हत्या की गई है। उन्होंने एक व्यक्ति पर शक जाहिर किया है। पुलिस का कहना है कि जिस व्यक्ति पर शक जताया है, उससे सख्ती से पूछताछ की जाएगी। हर पहलू पर मामले की जांच करके आगामी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn